Diari Oficial de la Generalitat Valenciana


Sumari del DOGV 8151, del 18-10-2017 (2017/9163)

RESOLUCIÓ de 13 d'octubre de 2017, de la Conselleria d'Educació, Investigació, Cultura i Esport, per la qual s'incrementa l'import màxim que ha de finançar les ajudes convocades mitjançant la Resolució de 22 de maig de 2017, del conseller d'Educació, Investigació, Cultura i Esport per la qual es convoca la concessió d'ajudes de menjador escolar en els centres educatius no universitaris públics i privats concertats per al curs escolar 2017-2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8151

Data del DOGV
:   18-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9163


Data del document
:   13-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 13 d'octubre de 2017, de la Conselleria d'Educació, Investigació, Cultura i Esport, per la qual s'incrementa l'import màxim que ha de finançar les ajudes convocades mitjançant la Resolució de 22 de maig de 2017, del conseller d'Educació, Investigació, Cultura i Esport per la qual es convoca la concessió d'ajudes de menjador escolar en els centres educatius no universitaris públics i privats concertats per al curs escolar 2017-2018. [2017/9163]  
Per mitjà de l'Ordre 46/2010, de 28 de maig, de la Conselleria d'Educació, s'estableixen les bases reguladores per a la concessió d'ajudes de menjador escolar als centres educatius no universitaris de titularitat de la Generalitat (DOGV 6281, 03.06.2010).  
Per Resolució de 22 de maig de 2017, del conseller d'Educació, Investigació, Cultura i Esport, es convoca la concessió d'ajudes de menjador escolar en els centres educatius no universitaris públics i privats concertats per al curs escolar 2017-2018 (DOGV 8047, 24.05.2017), per l'import global màxim de 34.933.268,00 euros, distribuït en dues anualitats: exercici 2017 i exercici 2018.  
L'apartat tercer, punt 3.2, de l'esmentada convocatòria preveu que l'import anterior podrà ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que preveu l'article 58, apartat 2, lletra a, punt quart, del Reglament de la Llei general de subvencions.  
En data 5 d'octubre de 2017, es va aprovar una modificació pressupostària per la qual es va incrementar el crèdit disponible en la línia de subvenció que finança aquestes ajudes, expedient de modificació número 09.026/17-112. Així mateix, per Acord de 6 d'octubre de 2017, del Consell, s'ha autoritzat incrementar el límit per a comprometre despeses plurianuals a càrrec de la dita línia de subvenció.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Incrementar la dotació pressupostària assignada en el resolc tercer de la Resolució de 22 de maig de 2017, del conseller d'Educació, Investigació, Cultura i Esport, per la qual es convoca la concessió d'ajudes de menjador escolar en els centres educatius no universitaris públics i privats concertats per al curs escolar 2017-2018, de manera que el crèdit màxim que es podrà assignar en concepte d'aquestes ajudes per al finançament de les ajudes per a subvencionar el menjador escolar en el curs 2017-2018 serà de 62.779.146,00 euros.  
Per a l'anualitat 2017 del curs escolar 2017-2018, l'import global màxim serà de 70.614.450,00 euros amb càrrec a la línia de subvenció S0829000, del capítol IV, programa 422.20; i de 1.240.000,00 euros amb càrrec a la línia de subvenció S3140000, del capítol IV, programa 422.30, de la Llei de Pressupostos de la Generalitat per a l'exercici 2017.  
Per a l'anualitat 2018 del curs escolar 2017-2018, l'import serà de 53.356.637 euros amb càrrec a la línia de subvenció S0829000 del capítol IV, programa 422.20, i de 2.500.000 euros amb càrrec al capítol IV, programa 422.30 de la línia de subvenció S3140000, i quedarà condicionat a l'existència de crèdit pressupostari suficient i adequat per a atendre-les en la corresponent Llei de pressupostos de la Generalitat per a l'exercici 2018. Aquest import total es distribuirà en les anualitats següents:  
  
Programa 422.20 (Línia S0829000)  
  
Exercici Dotació inicial Increment Dotació definitiva  
2017 36.933.717,00 - 950.000,00 - 67.577.746,00 -  
2018 32.979.254,00 - 2.050.000,00 - 86.938.503,00 -  
Total 36.174.404,00 - 3.000.000,00 - 90.169.305,00 -  
  
Programa 422.30 (Línia S3140000)  
  
Exercici Dotació inicial Increment Dotació definitiva  
7981 014.960,00 - 500.000,00 - 1.240.000,00 -  
2018 1.750.000,00 - 750.000,00 - 2.500.000,00 -  
Total 2.490.000,00 - 1.250.000,00 - 3.740.000,00 -  
  
  
  
Segon  
La present resolució entrarà en vigor el dia que es publique en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, els interessats podran interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació o a partir de l'endemà del dia en què es notifique la resolució expressa del recurs de reposició o en què aquest haja de considerar-se presumptament desestimat.  
  
València, 13 d'octubre de 2017.- El conseller d'Educació, Investigació, Cultura i Esport: Vicent Marzà Ibáñez.